Robbie Savage

**Robert «Robbie» William Savage** (født 1974) er en walisisk landslagsspiller i fotball som har spilt for sju engelske klubber 

Savage har spilt 39 landskamper og scoret to mål for .

## Biografi
### Klubblag
Savage startet sin profesjonelle fotballkarriere som angrepsspiller i Manchester United der han skrev under på en ett-års kontrakt sommeren 1993. Han spilte ingen obligatoriske kamper for *the Red Devils* i 1993/94-sesongen, og han ble frigitt av Manchester United i juli 1994. Før 1994/95-sesongen startet fikk han imidlertid tilbud om kontrakt i Crewe Alexandra, og han debuterte for Crewe den 10. september 1994 i en ligakamp mot Wrexham. Han scoret sitt første mål 13. september 1994 da Crewe slo Oxford United 2-0, og totalt spilte han 6 ligakamper, og scoret 2 mål, for *the Railwaymen* i 1994/95-sesongen. Den påfølgende sesongen laget han 7 ligamål på 30 kamper, mens han i 1996/97-sesongen fikk bokført 1 mål på 41 ligakamper for laget fra Cheshire.

Den 1. august 1997 ble Robbie Savage solgt til Leicester City for £400 000, og han debuterte for Leicester, og i Premier League, 9. august 1997 da de slo Aston Villa 1-0. Savage startet denne kampen som innbytter, men han ble byttet inn i det 83. spilleminutt. Den 13. desember 1997, i en kamp mot Southampton, noterte han seg for sitt første ligamål for Leicester, og da 1997/98-sesongen var over hadde Robbie Savage laget 2 ligamål på 35 kamper. Deretter ble det ett mål på 34 ligakamper i 1998/99-sesongen, ett mål på 35 ligakamper i 1999/00-sesongen, 4 mål på 33 ligakamper i 2000/01-sesongen og 0 mål på 35 ligakamper i 2001/02-sesongen. Etter å ha spilt over 170 ligakamper for klubben fra Leicestershire ble Savage solgt for £1 250 000 til Birmingham City sommeren 2002.

Robbie Savage spilte sin første kamp for Birmingham 28. august 2002 da de spilte 1-1 mot Everton i en ligakamp, og han laget sitt første ligamål for *the Blues* den 2. november 2002 da Birmingham slo Bolton Wanderers 3-1 på St Andrews. Da 2002/03-sesongen var over hadde Savage fått bokført 4 ligamål på 33 kamper, og i den neste sesongen noterte han seg for 3 mål på 31 ligakamper. I første del av 2004/05-sesongen spilte Savage 18 ligakamper for Birmingham før han ble solgt til Blackburn Rovers for £3 000 000 den 19. januar 2005. 

Han debuterte for *Rovers* 24. januar 2005 i en ligakamp mot Bolton Wanderers, og han fikk med seg 9 ligakamper for klubben fra Lancashire før 2004/05-sesongen var over. Den påfølgende sesongen fikk han bokført 34 ligakamper, og i denne sesongen laget han også sitt første ligamål for Blackburn. Det skjedde 19. april 2006 da Blackburn tapte 2-1 for Savage sin gamle klubb Birmingham City. I 2006/07-sesongen fikk Robbie Savage med seg 21 ligakamper for Blackburn Rovers, og etter å ha spilt 12 ligakamper i første del av 2007/08-sesongen gikk Savage den 9. januar 2008 til Derby County for £1 500 000. Han skrev under på en 2 og et halvt år lang kontrakt for Derby og han debuterte for klubben den 12. januar 2008 i en ligakamp mot Wigan Athletic. Totalt spilte han 16 ligakamper for *the Rams* i siste del av 2007/08-sesongen. 

Savage slet med å etablere seg i startoppstillingen til Derby i 2008/09-sesongen, og etter bare å ha fått bokført 3 ligakamper for klubben fra Derbyshire i starten på sesongen valgte han å signere på en låneavtale med Brighton & Hove Albion den 1. oktober 2008 for å få mer matchtrening. Han debuterte for Brighton 4. oktober 2008 da de spilte 3-3 i en ligakamp mot Cheltenham Town.

## Karriere som spiller
### Klubblag

### Landslagskarriere for Wales

**Fotnote**
* 1 Wales sitt resultat er alltid nevnt først.

## Referanser


## Kilder
* Rollin, Glenda & Rollin, Jack: *ROTHMANS FOOTBALL YEARBOOK 1994-95* (side 319).  Headline Book Publishing, London. ISBN 0-7472-7857-1
* Rollin, Glenda & Rollin, Jack: *ROTHMANS FOOTBALL YEARBOOK 1995-96* (side 136 og 137).  Headline Book Publishing, London. ISBN 0-7472-7823-7
* Rollin, Glenda & Rollin, Jack: *SKYSPORTS FOOTBALL YEARBOOK 2007-08* (side 933).  Headline Book Publishing, London. ISBN 978-0-7553-1664-9
* Rollin, Glenda & Rollin, Jack: *SKYSPORTS FOOTBALL YEARBOOK 2008-09* (side 469).  Headline Book Publishing, London. ISBN 978-0-7553-1820-9
* Rollin, Jack: *ROTHMANS BOOK OF FOOTBALL RECORDS* (side 376 og 377).  Headline Book Publishing, London. ISBN 0-7472-1954-0

## Eksterne lenker
*